AQUA ออกหุ้นกู้อายุ 2 ปี 6 เดือน ชูดอกเบี้ยสูง 6.50% ขายรายย่อย เริ่ม 24-29 พ.ค.นี้
AQUA ขายหุ้นกู้อายุ 2 ปี 6 เดือน ผลตอบแทน 6-6.50% จ่ายทุก ๆ 3 เดือน ขายรายย่อย สามารถจองซื้อขั้นต่ำได้ตั้งแต่ 50,000 บาท และทวีคูณครั้งละ 50,000 บาท โดยจองซื้อผ่าน “TrueMoney Wallet” ตั้งแต่วันที่ 24-29 พ.ค.นี้ 
AQUA ขายหุ้นกู้อายุ 2 ปี 6 เดือน ผลตอบแทน 6-6.50% จ่ายทุก ๆ 3 เดือน ขายรายย่อย สามารถจองซื้อขั้นต่ำได้ตั้งแต่ 50,000 บาท และทวีคูณครั้งละ 50,000 บาท โดยจองซื้อผ่าน “TrueMoney Wallet” ตั้งแต่วันที่ 24-29 พ.ค.นี้
17 พ.ค. 2566

ผู้สื่อข่าวรายงานว่า วันนี้ (17 พ.ค. 66) บริษัท อควา คอร์เปอเรชั่น จำกัด (มหาชน) หรือ AQUA แจ้งเสนอขาย “หุ้นกู้มีประกันของบริษัท อควา คอร์เปอเรชั่น จำกัด (มหาชน) ครั้งที่ 1/2566 ครบกำหนดไถ่ถอน พ.ศ. 2568 ซึ่งผู้ออกหุ้นกู้มีสิทธิไถ่ถอนหุ้นกู้ก่อนครบกำหนดไถ่ถอน” อายุตราสาร 2 ปี 6 เดือน ความเสี่ยงอยู่ที่ระดับ 7 พร้อมเปิดเผยไฮไลต์หลักในการเสนอผลตอบแทนมั่นคงในรูปแบบผลตอบแทนคงที่ 6%-6.50% ดำเนินการจ่ายทุก ๆ 3 เดือน พร้อมเปิดให้นักลงทุนรายย่อยจองซื้อผ่านแอปพลิเคชั่น “TrueMoney Wallet” ตั้งแต่วันที่ 24-29 พฤษภาคมนี้
ด้าน นายชัยพิพัฒน์ แก้วไตรรัตน์ กรรมการผู้จัดการ  AQUA เปิดเผยว่า มีการออกขายหุ้นกู้ในครั้งนี้ บริษัทนำเสนอผลตอบแทนคงที่ให้กับนักลงทุนสูงถึง 6-6.50% ซึ่งบริษัทฯเปิดโอกาสให้ประชาชนทั่วไปหรือผู้ลงทุนรายย่อยสามารถเข้าถึงการลงทุนได้ง่ายยิ่งขึ้น โดยให้ บริษัทหลักทรัพย์ เอเซีย พลัส เป็นผู้จัดจำหน่ายหุ้นกู้ ได้ร่วมกับทรูมันนี่พัฒนาระบบจองซื้อหุ้นกู้ออนไลน์ผ่านทาง TrueMoney Wallet ขึ้น ทำให้การจองซื้อหุ้นกู้ครั้งนี้สะดวกสบายและเข้าถึงประชาชนทั่วไปและผู้ลงทุนรายย่อยได้มากยิ่งขึ้น ซึ่งสามารถจองซื้อขั้นต่ำได้ตั้งแต่ 50,000 บาท และทวีคูณครั้งละ 50,000 บาท
โดยผู้ที่สนใจจองซื้อหุ้นกู้สามารถศึกษาข้อมูลเพิ่มเติมของหุ้นกู้ฯ ได้จากหนังสือชี้ชวนผ่านทางเว็บไซต์ของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) และศึกษาวิธีการจองซื้อหุ้นกู้ฯ รวมถึงวิธีการชำระเงินผ่านทางแอปพลิเคชันทรูมันนี่ ได้ทางแบนเนอร์การจองซื้อหุ้นกู้ AQUA บนแอปพลิเคชัน True money